Pamiir

Pamiir on mäestikuala Aasias Alai oru (põhjas), Hindukuši (lõunas) ning Tarimi nõo vahel. 

Pamiir jaguneb kolmeks osaks – Lääne-Pamiiriks, Kesk-Pamiiriks ja Ida-Pamiiriks. Ida-Pamiiri ehk Kaxgari Pamiiri peetakse sageli ka Kunluni osaks.

Pamiiri keskosa iseloomustavad laiad orud ja nõod, mille põhjad asuvad kõrgel ja mida eraldavad madalad lauged mäeahelikud. Lääne- ja idaosas esinevad kõrged ja järsud ahelikud, mida eraldavad sügavad kuristikud. 

Kõrgeim tipp (7719 meetrit) on Konguri mägi Ida-Pamiiris Hiinas. Tadžikistani osas on kõrgemateks tippudeks 7495 m kõrgune Ismoili Somoni mäetipp (endine Stalini mäetipp (1932–1962) ja Kommunismi mäetipp (1962–1998)) ja 7134,3 meetrini ulatuv Lenini mäetipp. 

Pamiiris on ka Estonia mäetipp (6211 m), Tartu ülikool 350 (6258 m), J. F. Parrot (6277 m) ja Tallinna mäetipp (6047 m).

Pilte

Vaata ka
Sīstān ehk Sakastan
Pamiiri seitsmetuhandelised
Pamiiri kuuetuhandelisi
Kaxgari mäeahelik

Viited 

Aasia mäestikud
Tadžikistani mäestikud
Hiina mäestikud
Kõrgõzstani mäestikud